wickkiey/tamil-wikipedia-chunked huggingface dataset:
# சுனெபோட்டோ

**சுனெபோட்டோ** (*Zünheboto*), வடகிழக்கு இந்தியாவின் நாகாலாந்து மாநிலத்தில் உள்ள சுனெபோட்டா மாவட்டத்தின் நிர்வாகத் தலைமையிடமும், பேரூராட்சியும் ஆகும். இந்நகரம், மாநிலத் தலைநகரான கோகிமாவிற்கு வடகிழக்கில் 137 கிலோமீட்டர் தொலைவில் உள்ளது. கிழக்கு இமயமலைத் தொடரில் அமைந்த சுனெபோட்ட நகரம், கடல் மட்டத்திலிருந்து 1,852 மீட்டர் (6,076 அடி) உயரத்தில் உள்ளது. இந்நகரத்தில் சூமி மொழி பேசும் சூமி கிறிஸ்தவ பழங்குடிகள் பெரும்பான்மையாக வாழ்கின்றனர்.இந்நகரத்திற்கு அருகே நாகாலாந்து பல்கலைக்கழகம் அமைந்துள்ளது.
# சுனெபோட்டோ

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 3,974 குடியிருப்புகள் கொண்ட சுனெபோட்டோ நகரத்தின் மக்கள் தொகை 22,633 ஆகும். அதில் 11,71 ஆண்கள் மற்றும் 10,918 பெண்கள் உள்ளனர். இதன் இதன் மக்கள் தொகையில் பட்டியல் பழங்குடிகள் 20,378 உள்ளனர். 6 வயதிற்குட்பட்ட குழந்தைகள் 13% வீதம் உள்ளனர். பாலின விகிதம் 1000 ஆண்களுக்கு 932 பெண்கள் வீதம் உள்ளனர். சராசரி எழுத்தறிவு 93.8% உள்ளது. இந்து சமயத்தினர் 6.93%, இசுலாமியர் 1.48%, கிறித்தவர்கள் 91.15% மற்றும் பிற சமயத்தினர் 0.43% வீதம் உள்ளனர்.
# சுனெபோட்டோ

## கல்வி

- நாகாலாந்து பல்கலைக்கழகம்
- சுனெபோட்டா அரசுக் கல்லூரி
- நிதோ தொழில்நுட்ப கல்லூரி
- ஆண்டர்சன் இறையியல் கல்லூரி
- இம்மானுவேல் மேனிலைப் பள்ளி
- ஈடன் கார்டன் பள்ளி
- கார்னர் ஸ்டோன் பள்ளி
- அரசு மேனிலைப் பள்ளி
# சுனெபோட்டோ

## தட்ப வெப்பம்

இந்நகரம் ஈரப்பதமான துணை வெப்பமண்டல காலநிலை கொண்டது.
# நோக்லாக்

**நோக்லாக்** (*Noklak*), வடகிழக்கு இந்தியாவின் நாகாலாந்து மாநிலத்தில் உள்ள நோக்லாக் மாவட்டத்தின் நிர்வாகத் தலைமையிடமும் பேரூராட்சியும் ஆகும். மாநிலத் தலைநகரான கோகிமாவிற்கு வடகிழக்கே 267 கிலோமீட்டர் தொலைவில் உள்ளது. கிழக்கு இமயமலைத் தொடரில் அமைந்த இந்நகரம் கடல்மட்டதிற்கு 1,524 மீட்டர் (5,000 அடி) உயரத்தில் உள்ளது.
# நோக்லாக்

## மக்கள் தொகைப் பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி, 741 குடியிருப்புகள் கொண்ட நோக்லாக் பேரூராட்சியின் மக்கள் தொகை 4205 ஆகும். அதில் 2171 ஆண்கள் மற்றும் 2034 பெண்கள் உள்ளனர். இதன் மக்கள் தொகையில் பட்டியல் பழங்குடிகள் 4,193 பேர் உள்ளனர். மக்கள் தொகையில் ஆறு வயதிற்குட்பட்டக் குழந்தைகள் 17.57% வீதம் உள்ளனர். பாலின விகிதம் 1000 ஆண்களுக்கு 937 பெண்கள் வீதம் உள்ளனர். சராசரி எழுத்தறிவு 69.47% ஆக உள்ளது.
# செமினியு

**செமினியு** (*Tseminy*), வடகிழக்கு இந்தியாவின் நாகாலாந்து மாநிலத்தில் உள்ள செமினியு மாவட்டத்தின் நிர்வாகத் தலைமையிடமும் பேரூராட்சியும் ஆகும். இந்நகரம் மாநிலத் தலைநகரான கோகிமாவிற்கு வடகிழக்கே 47.8 கிலோமீட்டர் தொலைவில் உள்ளது. கிழக்கு இமயமலைத் தொடரில் அமைந்த இந்த ஊர் கடல்மட்டத்திலிருந்து 1261 மீட்டர் உயரத்தில் உள்ளது. இந்நகரம் வழியாக தேசிய நெடுஞ்சாலை 2 செல்கிறது.
# செமினியு

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 602 குடியிருப்புகள் கொண்ட செமினியு பேரூராட்சியின் மக்கள் தொகை 2863 ஆகும். அதில் 1398 ஆண்கள் மற்றும் 1465 பெண்கள் உள்ளனர். இதன் மக்கள் தொகையில் பட்டியல் பழங்குடிகள் 2,824 உள்ளனர். மக்கள் தொகையில் ஆறு வயதிற்குட்பட்ட குழந்தைகள் 18.69% வீதம் உள்ளனர். பாலின விகிதம் 1000 ஆண்களுக்கு 1048 பெண்கள் வீதம் உள்ளனர். சராசரி எழுத்தறிவு 81.40% ஆக உள்ளது.
# கார்கைட்டு

**கார்கைட்டு** (*Corkite*) என்பது PbFe<sub>3</sub>[(OH)<sub>6</sub>:SO<sub>4</sub>:PO<sub>4</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுனைட்டு குழுவின் பியூதாண்டைட்டு துணைக்குழுவில் உள்ள ஒரு பாசுப்பேட்டு கனிமமாக இக்கனிமம் வகைப்படுத்தப்படுகிறது. பியூதாண்டைட்டின் பாசுபேட்டு ஒப்புமையாகவும் கருதப்படுகிறது. அதனுடன், இக்கனிமத்தில் ஒரு முழுமையான திட கரைசல் வரம்பு உள்ளது. கார்கைட்டு கனிமம் கிண்டோரைட்டுடன் சேர்ந்து ஒரு திட கரைசலையும் உருவாக்கும்.  
பன்னாட்டு கனிமவியல் சங்கம் கார்கைட்டு கனிமத்தை Cokஎன்ற குறியீட்டால் அடையாளப்படுத்துகிறது.  
அயர்லாந்தின் மாகாணம் கார்க்கின் பெயரால் கார்கைட்டு கனிமம் பெயரிடப்பட்டது. 1869 ஆம் ஆண்டில் முதன்முதலில் குறிப்பிடத்தக்க அளவு கார்கைட்டு கண்டுபிடிக்கப்பட்ட இடம் இதுவாகும். பியூதாண்டைட்டு குழுவில் உள்ள பல பிற கனிமங்களைப் போலவே, கார்கைட்டும் ஒப்பீட்டளவில் அசாதாரணமான, இரண்டாம் நிலை கனிமமாகும், இது நீர்வெப்ப அடிப்படை உலோக வைப்புகளுக்கு அருகிலுள்ள ஆக்சிசனேற்ற மண்டலங்களில் காணப்படுகிறது. பைரோமார்பைட்டு, மாலகைட்டு, பிளம்போசரோசைட்டு, இலிமோனைட்டு மற்றும் குவார்ட்சு ஆகியவற்றுடன் கலந்து காணப்படுகிறது.
# இராம்பாரா சரணாலயம்

**இராம்பாரா வனவிலங்கு சரணாலயம்** (*Rampara Sanctuary*) இந்தியாவின் குசராத்து மாநிலம் மோர்பி மாவட்டத்தில் அமைந்துள்ள ஒரு பாதுகாக்கப்பட்ட பகுதியாகும். 1988 ஆம் ஆண்டு நவம்பர் மாதத்தில் நிறுவப்பட்ட இந்த சரணாலயம் சுமார் 15 சதுர கிலோமீட்டர் பரப்பளவில் குசராத்து வனத்துறையால் நிர்வகிக்கப்படுகிறது.
# இராம்பாரா சரணாலயம்

## பல்லுயிர்ப் பன்முகத்தன்மை

வறண்ட நிலப்பரப்பு இருந்தபோதிலும், இந்த சரணாலயம் அதன் மாறுபட்ட தாவரங்கள் மற்றும் விலங்கினங்களுக்காகப் புகழ்பெற்றுள்ளது. 280 எண்ணிக்கைக்கும் மேற்பட்ட தாவர இனங்களுக்கு இருப்பிடமாக உள்ளது. பல்வேறு வனவிலங்குகளுக்கும் வாழ்விடத்தை வழங்குகிறது.
# இராம்பாரா சரணாலயம்

## பல்லுயிர்ப் பன்முகத்தன்மை

### தாவரங்கள்

இந்த சரணாலயத்தில் புதர்கள் மற்றும் புற்களின் கலவை உள்ளது. வளமான தாவரங்களை இச்சரணாலயம் ஆதரிக்கிறது.
# இராம்பாரா சரணாலயம்

## பல்லுயிர்ப் பன்முகத்தன்மை

### விலங்கினங்கள்

இராம்பாரா வனவிலங்குச் சரணாலயத்தில் இந்தியச் சிறுமான், குள்ள நரி, ஓநாய், நரி, நீலான், மற்றும் கழுதைப்புலி உள்ளிட்ட 20 வகைக்கும் மேற்பட்ட பாலூட்டி இனங்கள் உள்ளன. பனங்காடை, கொண்டை பாம்புண்ணிக் கழுகு மற்றும் சாம்பல் பிராங்கோலின் போன்ற 130 வகைக்கும் மேற்பட்ட பறவை இனங்களைக் கொண்ட பறவை கண்காணிப்பாளர்களுக்கான புகலிடமாகவும் இச்சரணாலயம் உள்ளது.
# இராம்பாரா சரணாலயம்

## நிலப்பரப்பு

சரணாலயத்தின் நிலப்பரப்பு மத்திய பிராந்தியத்தில் தட்டையான சமவெளிகளையும், எல்லையில் உள்ள குன்றுகளையும் கொண்டுள்ளது, இயற்கையான நிலப்பரப்புகள் மற்றும் கண்காணிப்புக்கான சாதகமான இடங்களையும் வழங்குகிறது.
# இராம்பாரா சரணாலயம்

## பாதுகாப்பு

குசராத்து வனத்துறை அதன் வளமான பல்லுயிர் பாதுகாப்பிற்காக சரணாலயத்திற்குள் பாதுகாப்பு முயற்சிகளை மேற்பார்வையிடுகிறது.
# உரோவா வனவிலங்கு சரணாலயம்

**உரோவா வனவிலங்கு சரணாலயம்** (*Rowa Wildlife Sanctuary*) இந்திய மாநிலமான திரிபுராவின் வடக்கு திரிபுரா மாவட்டத்தில் அமைந்துள்ளது. பானிசாகர் நகர்ப்புற மையத்திற்கு அருகில் அமைந்துள்ள இச்சரணாலயம் மனிதச் செயல்பாடுகளால் துண்டு துண்டாகப் பிரிந்து போகும் அபாயத்துடன் காணப்படுது. மழைப்பொழிவு மிகவும் அதிகமாக இருந்தாலும், இப்பகுதி இன்னும் தீ அபாயத்தின் கீழ் உள்ளதால், தீ பாதிப்புக்குள்ளாகும் பகுதியாக வகைப்படுத்தப்பட்டுள்ளது.
# உரோவா வனவிலங்கு சரணாலயம்

## விளக்கம்

உரோவா வனவிலங்கு சரணாலயம் 0.858 சதுர கிலோமீட்டர் (0.331 சதுர மைல்) பரப்பளவைக் கொண்டுள்ளது. 1988 ஆம் ஆண்டில் இது பாதுகாக்கப்பட்ட பகுதியாகவும் அறிவிக்கப்பட்டது.
# உரோவா வனவிலங்கு சரணாலயம்

## தாவரங்கள் மற்றும் விலங்கினங்கள்

உரோவா வனவிலங்கு சரணாலயத்தில் இலையுதிர் காடுகள், பகுதி பசுமையான காடு, மூங்கில் திட்டுகளுடன் கலப்பு ஈரமான இலையுதிர்கால இரண்டாம் நிலை காடுகளும் உள்ளன.  
உரோவா வனவிலங்கு சரணாலய முக்கிய விலங்குகளில் குரைக்கும் மான், காட்டுப்பன்றி, பன்றி வால் மந்தி, நண்டுண்ணிக் கீரிப்பிள்ளை, இந்திய முள்ளம்பன்றி, இந்திய மலைப்பாம்பு, இருவாச்சி, கொண்டைக்குருவி, குயில், நீர்க்காகம், புறாக்கள், கரிச்சான், வாத்துகள், பழைய உலக மாங்குயில், ஆந்தைகள், கிளிகள், சூரிய பறவைகள், மரங்கொத்திகள், நெசவாளர் பறவைகள், வால் காக்கை, காட்டு மைனாக்கள் போன்றவை அடங்கும்.
# சாப்மானைட்டு

**சாப்மானைட்டு** (*Chapmanite*) என்பது Fe<sub>2</sub>Sb(SiO<sub>4</sub>)<sub>2</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நெசோசிலிகேட் குழுவைச் சேர்ந்த ஒர் அரிய சிலிக்கேட்டு கனிமமான இது 1924 ஆம் ஆண்டு கண்டுபிடிக்கப்பட்டது. டொராண்டோ பல்கலைக்கழகத்தில் புவியியல் பேராசிரியராக பணியாற்றி மறைந்த எட்வர்ட் இயான் சாப்மான் (1821–1904) நினைவாக சாப்மானைட்டு எனப் பெயரிடப்பட்டது.  
பன்னாட்டு கனிமவியல் சங்கம் சாப்மனைட்டு கனிமத்தை Cpm என்ற குறியீட்டால் அடையாளப்படுத்துகிறது.  
வேதியியல் ரீதியாக, இக்கனிமம் ஓர் இரும்பு ஆண்டிமனி சிலிகேட்டு ஆகும். பிசுமத்தோபெரைட்டுடன் நெருங்கிய தொடர்புடையதாகவும் உள்ளது. அலுமினிய அசுத்தங்களைக் கொண்டிருக்க்கும். வெள்ளிச் சுரங்கங்களுடன் நெருக்கமாக தொடர்புடையதாக குறிப்பாக கனடாவின் ஒண்டாரியோவில் உள்ள கீலி சுரங்கம், நெய்சில் கிராஃபைட்டு கொண்ட குவார்ட்சு நரம்புகளில் காணப்படுகிறது. தூள் போன்ற, மஞ்சள்-பச்சை, அரை ஒளி ஊடுருவக்கூடிய திடப்பொருளின் வடிவத்தை எடுத்து, அதே நிறத்தில் ஒரு கோடுகளை விட்டுச்செல்கிறது. ஆரம்பகால செருமன் நூல்கள் இந்த கனிமத்தை ஆண்டிமோன்-ஐப்போகுளோரைட்டு என்று குறிப்பிட்டுள்ளன.  
சமீபத்தில் தென்னாப்பிரிக்காவின் புசுவெல்ட்டு தொடர் பாறைகளில் கைவிடப்பட்ட அர்ச்செண்ட்டு ஈய சுரங்கத்தில் தெற்கு அரைக்கோளத்தில் சாப்மானைட்டு மீண்டும் கண்டுபிடிக்கப்பட்டது.
# மால்டா சட்டமன்றத் தொகுதி

**மால்டா சட்டமன்றத் தொகுதி** (Maldaha Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. இது மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மால்டா, பட்டியல் சாதியினருக்கு ஒதுக்கப்பட்டுள்ளது.
# மால்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | பூபேந்திர நாத் ஆல்டர் (அர்சூன்) | rowspan =2 | இந்திய தேசிய காங்கிரசு |
| 2016 |  |  |  |
| 2021 | கோபால் சந்திர சகா | பாரதிய ஜனதா கட்சி | } |
# பற்சக்கர வால் வால்காகம்

**பற்சக்கர வால் வால்காகம்** (*ratchet-tailed treepie*-*தெம்னுரசு தெம்னுரசு*) என்பது கார்விடே குடும்பத்தைச் சேர்ந்த ஒரு பறவை சிற்றினமாகும். இந்தச் சிற்றினம் **வெட்டுப்பள்ள வால் வால்காகம்** என்றும் அழைக்கப்படுகிறது. இது ***தெம்னுரசு*** பேரினத்தில் உள்ள ஒரே ஒரு சிற்றினமாகும்.  
இந்தச் சிற்றினம் தென்கிழக்கு ஆசியாவிலும் சீனாவிலும் வேறுபட்ட பரவலைக் கொண்டுள்ளன. தெற்கு தாய்லாந்திலும், தெற்கு வியட்நாமிலும், மத்திய மற்றும் வடக்கு வியட்நாம், லாவோஸிலும், சீனாவின் ஹைய்நானிலும் காணப்படுகிறது. இதன் இயற்கையான வாழிடம் வெப்பமண்டல ஈரப்பதமான அகன்ற பசுமையான தாழ் நிலக் காடுகளும் இரண்டாம் நிலை காடுகளும் புதர் நிலங்களும் ஆகும்.
# கேதார்நாத்து பனியாறு

**கேதார்நாத்து பனியாறு** (*Kedarnath Glacier*) இந்தியாவின் உத்தராகண்டு மாநிலத்தில் உள்ள கேதார்நாத் கோயிலுக்கு அருகில் அமைந்துள்ளது. சோராபரி பனியாறு என்ற பெயராலும் அழைக்கப்படுகிறது.
கர்வால் இமயமலைத் தொடரில் உள்ள ஒரு குறிப்பிடத்தக்க பனியாறான இது சுமார் 6,000 மீட்டர் (20,000 அடி) உயரத்தில் அமைந்துள்ளது. 3,800 மீட்டர் (12,500 அடி) வரை நீண்டுள்ளது. பனியாற்றின் உருகும் நீர் மந்தாகினி ஆற்றுக்கு நீரளிக்கிறது. மந்தாகினி ஆறு இப்பகுதிக்கு முக்கிய நீர் ஆதாரமாகும்.
# கலாசுனி வனவிலங்கு சரணாலயம்

**கலாசுனி வனவிலங்கு சரணாலயம்** (*Khalasuni Wildlife Sanctuary*) இந்தியாவின் ஒடிசா மாநிலத்தில் உள்ள சம்பல்பூர் மாவட்டத்தில் அமைந்துள்ளது. இச்சரணாலயம் சம்பல்பூர் யானைகள் காப்பகத்தின் ஒரு பகுதியாகும். கலாசுனி-சட்கோசியா வழித்தடமானது மாநிலத்தின் முக்கியமான யானை வழித்தடங்களில் ஒன்றாகும். உசாகோதி காட்டுயிர் சரணாலயம் கலாசுனி வனவிலங்கு சரணாலயத்திற்கு அருகில் உள்ளது.
# கலாசுனி வனவிலங்கு சரணாலயம்

## விலங்குகள்

கலாசுனி வனவிலங்கு சரணாலயத்தில் யானைகள், புனுகுப்பூனைகள், சிறுத்தைகள், ஓநாய்கள், மயில்கள், காட்டுக்கோழி, இருவாய்க் குருவிகள் போன்றவை உள்ளன.
# இங்கிலிசு பசார் சட்டமன்றத் தொகுதி

**இங்கிலிசு பசார் சட்டமன்றத் தொகுதி** (English Bazar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. இங்கிலிசு பசார், மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இங்கிலிசு பசார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | பிமல் காந்தி தாசு | rowspan =2 | இந்தியப் பொதுவுடைமைக் கட்சி |
| 1972 |  |  |  |
| 1977 | சைலன் சர்க்கார் | rowspan =4 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 | பிரபாத் ஆச்சார்யா |  |  |
| 1996 | கௌதம் சக்ரவர்த்தி | இந்திய தேசிய காங்கிரசு |  |
| 2001 | சமர் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2006 | கிருசுணேந்து நாராயண் சௌத்ரி | rowspan =2 | இந்திய தேசிய காங்கிரசு |
| 2011 |  |  |  |
| 2016 | நிகார் ரஞ்சன் கோசு | சுயேச்சை |  |
| 2021 | சிறீரூப மித்ரா சவுத்ரி (நிர்பாய் தீதி) | பாரதிய ஜனதா கட்சி | } |
# சுகாசு வித்தல் மாபுசுகர்

**சுகாசு வித்தல் மாபுசுகர்** (*Suhas Vitthal Mapuskar*)(22 சனவரி 1935-அக்டோபர் 2015) என்பவர் ஓர் இந்திய மருத்துவரும் சமூக ஆர்வலரும் ஆவார். இவருக்கு 2017ஆம் ஆண்டில் இந்தியாவின் நான்காவது மிக உயர்ந்த குடிமகன் விருதான பத்மசிறீ வழங்கப்பட்டது. 2006-ஆம் ஆண்டில் மறைந்த குடியரசுத் தலைவர் ஆ. ப. ஜெ. அப்துல் கலாமிடமிருந்து நிர்மல் கிராம் விருதைப் பெற்றார். 1960களில் இருந்தே புனே அருகிலுள்ள தேகு கிராமத்தை திறந்தவெளி மலம் கழித்தல் இல்லாததாக மாற்ற இவர் தனது வாழ்க்கையை அர்ப்பணித்தார். மகாராட்டிராவில் கிராமப்புற சுகாதாரத் துறையில் இவர் செய்த பணிகளுக்காக அறியப்படுகிறார்.
# இரா. செங்காளியப்பன்

**இரா. செங்காளியப்பன்** (*R. Sengaliappan*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் தற்போதைய திருப்பூர் மாவட்டம் பல்லடத்தில் உள்ள மல்லேகவுண்டம்பாளையம் கிராமத்தில் விவசாயி இராம கவுண்டர் பழனியம்மாள் இணையரின் மகனாக 1926 ஆம் ஆண்டில் பிறந்தார். இவர் 1962 சட்டமன்றத் தேர்தலில் பல்லடம் சட்டமன்றத் தொகுதியில் காங்கிரசு சார்பில் முதல் முறையாக வெற்றி பெற்று சட்டமன்ற உறுப்பினரானார். பின்னர் ஜனதா கட்சி சார்பில் சிங்காநல்லூர் தொகுதியில் 1984 ஆம் ஆண்டு நடைபெற்ற தேர்தல்களில் போட்டியிட்டு வென்றார். இவர் உடல்நல குறைவால், 2006 செப்டம்பர் 14 அன்று காலமானார்.
# இரா. செங்காளியப்பன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1962 | பல்லடம் | இதேகா | 33,437 | 51.66 |
| 1984 | சிங்காநல்லூர் | ஜனதா கட்சி | 54,787 | 49.37 |
# காஞ்சிபுரம் ஆதி காமாட்சியம்மன் கோயில்

**காஞ்சிபுரம் ஆதி காமாட்சியம்மன் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள ஓர் அம்மன் கோயிலாகும். இக்கோயில் ஆதிபீடா பரமேஸ்வரி காளிகாம்பாள் கோயில் என்றழைக்கப்படுகிறது. இக்கோயில் காமாட்சியம்மன் கோயிலின் பின்புறம் உள்ளது.
# காஞ்சிபுரம் ஆதி காமாட்சியம்மன் கோயில்

## மூலவர்

இக்கோயிலின் மூலவராக ஆதி காமாட்சியம்மன் பத்மாசனத்தில் தென் திசை நோக்கி அமர்ந்த நிலையில் உள்ளார். ஒரு காலத்தில் மூலவர் கருவறையில் இருந்த அம்பிகை தற்போது வீரியலட்சுமி என்ற பெயரில் தனிச்சன்னதியில் உள்ளார்.
# காஞ்சிபுரம் ஆதி காமாட்சியம்மன் கோயில்

## சிறப்பு

இக்கோயிலில் வேறு எந்தத் தலத்திலும் காண இயலாத ஞானமும், சக்தியும் ஒருங்கிணைந்து ஒரே உருவத்தில் சக்தி லிங்கமாக காட்சி தருகிறார். அன்னையின் கரங்களில் உடுக்கை, சூலம், கபாலம் ஆகியவை உள்ளன. இது இங்கு சிறப்பாகக் கருதப்படுகிறது.
# காஞ்சிபுரம் ஆதி காமாட்சியம்மன் கோயில்

## விழாக்கள்

இக்கோயிலில் நவராத்திரி விழா 13 நாள்கள் சிறப்பாகக் கொண்டாடப்படுகிறது.
# மோதாபாரி சட்டமன்றத் தொகுதி

**மோதாபாரி சட்டமன்றத் தொகுதி** (Mothabari Assembly constituency) என்பது என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. மோதாபாரி, மால்தாகா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# மோதாபாரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | சபீனா யாசுமின் | rowspan =2 | இந்திய தேசிய காங்கிரசு |
| 2016 |  |  |  |
| 2021 | அகில இந்திய திரிணாமுல் காங்கிரசு | } |  |
# தோர்கோசு

**தோர்கோசு** (*Torgos*) என்பது பழைய உலக பிணந்தின்னிக் கழுகுப் பேரினமாகும். இதில் இரண்டு சிற்றினங்கள் உள்ளன. இவை, மடல் முக கழுகும் (***தோர்கோசு*** திராச்செலியோடோசு) அசர்பைஜானின் பிலிசுடோசின் காலத்தின் பிற்பகுதியில் காணப்பட்ட புதைபடிவ இனமான *தோர்கோசு பிளாட்டிசெபாலசு* மற்றும் மத்திய பிலிசுடோசினில் சீனாவிலிருந்து பெயரிடப்படாத புதைபடிவச் சிற்றினம் ஆகும்.
# நியூலாந்து (நாகாலாந்து)

**நியூலாந்து** (*Niuland*), வடகிழக்கு இந்தியாவின் நாகாலாந்து மாநிலத்தில் உள்ள நியூலாந்து மாவட்டத்தின் நிர்வாகத் தலைமையிடமும் பேரூராட்சியும் ஆகும். இது மாநிலத் தலைநகரான கோகிமாவிற்கு வடமேற்கே 80.8 கிலோமீட்டர் தொலைவிலும் திமாப்பூருக்கு கிழக்கே 33.9 கிலோமீட்டர் தொலைவிலும் உள்ளது. இந்நகரத்தில் சூமி பழங்குடி நாகா மக்கள் பெரும்பான்மையாக வாழ்கின்றனர்.
# நியூலாந்து (நாகாலாந்து)

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 238 குடியிருப்புகள் கொண்ட நியூலாந்தின் மக்கள் தொகை 1158 ஆகும். இதன் மக்கள் தொகையில் பட்டியல் பழங்குடிகள் 946 உள்ளனர். மக்கள் தொகையில் 6 வயதிற்குட்பட்ட குழந்தைகள் 14.77% வீதம் உள்ளனர். பாலின விகிதம் 1000 ஆண்களுக்கு 946 பெண்கள் வீதம் உள்ளனர். சராசரி எழுத்தறிவு 93.62% ஆக உள்ளது.
# நியோகிப்சு

**நியோகிப்சு** (*Neogyps*) என்பது பழைய உலக பிணந்தின்னிக் கழுகுகளின் அழிந்துபோன ஒரே சிற்றினத்தினைக் கொண்ட பேரினமாகும். வகைப்பாட்டியலில் "பழைய உலக" கழுகு என வகைப்படுத்தப்பட்டபோதிலும், இது புதிய உலகத்தைப் பூர்வீகமாகக் கொண்டது. இதன் புதைபடிவங்கள் மேற்கு வட அமெரிக்காவில் கண்டுபிடிக்கப்பட்டுள்ளன. இதில் தெற்கு கலிபோர்னியாவின் லா பிரியா தார் குழிகள் அடங்கும். இது பிளிசுடோசின் காலத்தைச் சேர்ந்தது. பல உருவவியல் பண்புகள் *நியோகிப்சு*, *ஜிபெய்டினே* என்ற துணைக்குடும்பத்துடன் நெருக்கமாகத் தொடர்புடையது என்று கூறுகின்றன.
# சுசாப்பூர் சட்டமன்றத் தொகுதி

**சுசாப்பூர் சட்டமன்றத் தொகுதி** (Sujapur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. சுசாப்பூர், மால்டா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சுசாப்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2021 | அப்துல் கனி | அகில இந்திய திரிணாமுல் காங்கிரசு |  |
| 2016 | இசா கான் சவுத்ரி | rowspan=2 | இந்திய தேசிய காங்கிரசு |
| 2011 | அபு நாசர் கான் சௌத்ரி | } |  |
# வெளியீட்டாளர் இன அடையாளங்காட்டி

**வெளியீட்டாளர் இன அடையாளங்காட்டி **(*Publisher Item Identifier*) என்பது ஆவணங்களை அடையாளம் காணப் பல அறிவியல் ஆய்விதழ் வெளியீட்டாளர்களால் பயன்படுத்தப்படும் ஒரு தனித்துவமான அடையாளம் ஆகும். இதில் வெளியீட்டின் முன்பே இருக்கும் பன்னாட்டுத் தர தொடர் எண் அல்லது ஐ. எஸ்.பி. என்.-ஐப் பயன்படுத்துகிறது. மேலும் மூல வெளியீட்டு வகைக்கு ஓர் எழுத்து, ஓர் உருப்படி எண், சோதனை இலக்கத்தைச் சேர்க்கிறது.  
இந்த அமைப்பு 1996-ஆம் ஆண்டில் அமெரிக்க வேதியியல் சங்கம், அமெரிக்க இயற்பியல் நிறுவனம், அமெரிக்க இயல் சங்கம், எல்செவியர் அறிவியல், ஐ. இ. இ. இ. அமைப்புகளால் ஏற்றுக்கொள்ளப்பட்டது
# வெளியீட்டாளர் இன அடையாளங்காட்டி

## வடிவம்

ஒரு வெளியீட்டாளர் அடையாளங்காட்டி என்பது 17-எழுத்துக்களைக் கொண்ட தொடர் ஆகும். இதில் பின்வருவன அடங்கும்:  
- மூல வெளியீட்டைக் குறிக்க ஓர் எழுத்து வகை: "S" = ஐ. எசு. எசு. எண். தொடர் வரிசை, "B" = ஐ. எசு. பி. எண். புத்தகம்
- ஐ. எசு. எசு. எண். (8 இலக்கங்கள் அல்லது ஐ. எசு. பி. எண். (வெளியீட்டு உருப்படி முதன்மையாக ஒதுக்கப்பட்ட தொடர் அல்லது புத்தகத்தின் 10 எழுத்துக்கள்)
- தொடர்களைப் பொறுத்தவரை, 8 இலக்க ஐ. எஸ். எஸ். என் மற்றும் ஒரு ஐ. எஸ், பி. என் ஆகியவற்றுக்கு இடையிலான வேறுபாட்டைத் தெரிவிக்கக் கூடுதல் இரண்டு இலக்க எண் (பரிந்துரைக்கப்பட்டவை நாட்காட்டி ஆண்டின் கடைசி இரண்டு இலக்கங்கள், இது வெளியீட்டுத் தேதிக்கு ஒத்ததாக இருக்க வேண்டிய அவசியமில்லை)
- வெளியீட்டாளரால் ஒதுக்கப்பட்ட 5 இலக்க எண், இது தொடர் அல்லது புத்தகத்திற்குள் வெளியீட்டு உருப்படிக்குத் தனித்துவமானது
- ஒரு சோதனை இலக்கம் (0-9 அல்லது X)  
ஒரு வெளியீட்டாளர் அடையாளங்காட்டி அச்சிடப்படும் போது (ஒரு தரவுத்தளத்தில் சேமிக்கப்படுவதை விட) 17-எழுத்து சரம் நிறுத்தற்குறி எழுத்துக்களுடன் நீட்டிக்கப்படலாம். இது மனிதர்களுக்கு மேலும் படிக்கக்கூடியதாக இருக்கும்,உ.ம். Sxxx-xxxx (yy) iiiii-d அல்லது Bx-xxx-xxxx-x/iiiiii-D.
# வெளியீட்டாளர் இன அடையாளங்காட்டி

## உதாரணம்

-
# விக்கிப்பீடியா:முதற்பக்கக் கட்டுரைகள்/ஏப்ரல் 13, 2025

<div id="mp-tfa-img">  
</div>
**கேரளம்** என்பது இந்தியாவின் மலபார் கடற்கரையில் அமைந்துள்ள ஒரு மாநிலம் ஆகும். 1956 மாநில மறுசீரமைப்புச் சட்டத்தின் முறையைப் பின்பற்றி 1956 நவம்பர் 1 அன்று இது உருவாக்கப்பட்டது. கொச்சி, மலபார், தென் கன்னட மாவட்டம் மற்றும் திருவாங்கூரின் அப்போதைய பகுதிகளின் மலையாளம் பேசிய பகுதிகளை இணைத்து இது உருவாக்கப்பட்டது. 38,863 சதுர கிலோமீட்டர் பரப்பளவுடன், 21-ஆவது மிகப் பெரிய இந்திய மாநிலமாக கேரளம் உள்ளது. இதற்கு வடக்கு, வடகிழக்கே கருநாடகமும், கிழக்கு, தெற்கே தமிழ்நாடும், மேற்கே இலட்சத்தீவுக் கடலும் எல்லைகளாக உள்ளன. **மேலும்...**
---
<div id="mp-tfa-img">  
</div>
**டேனியக் கோட்டை** என்பது தமிழ்நாட்டின் தரங்கம்பாடியில், வங்கக் கடலை ஒட்டியுள்ள ஒரு டென்மார்க் நாட்டவர்களின் கோட்டையாகும். இக்கோட்டை தஞ்சை அரசரான இரகுநாத நாயக்கருடன் டென்மார்க்கு அதிகாரியான ஓவ் கிட் என்பவரால் ஒப்பந்தம் செய்ய்யப்பட்டு பொ.ஊ. 1620 இல் கட்டப்பட்டது. இந்தக் கோட்டையே டென்மார்க்கர்களின் கோட்டைகளில் இரண்டாவது பெரிய கோட்டையாகும். இக்கோட்டை தரங்கம்பாடியோடு 1845 ஆண்டில் பிரித்தானியருக்கு விற்கப்பட்டது. அதன் பிறகு இந்த ஊரும் இக்கோட்டையும் தம் சிறப்பை இழந்தன. இந்தியா விடுதலையான 1947-க்குப் பின்னர் 1978 வரை இக்கோட்டை தமிழ்நாட்டு அரசால் ஆய்வு மாளிகையாகப் பயன்படுத்தப்பட்டது. அதன்பிறகு தமிழக தொல்லியல் துறையின் கட்டு்ப்பாட்டில் இருந்து வருகிறது. தற்போது அகழ் வைப்பகம் என்னும் அருங்காட்சியகம் செயல்பட்டு வருகிறது. **மேலும்...**
# பாக்யோங்

**பாக்யோங்** (*Pakyong*), வடகிழக்கு இந்தியாவின் சிக்கிம் மாநிலத்தின் தென்கிழக்கில் உள்ள பாக்யோங் மாவட்டத்தின் நிர்வாகத் தலைமையிடமும், நகராட்சியும் ஆகும். இமயமலையில் அமைந்த இந்நகரம், கடல் மட்டத்திலிருந்து 4646 அடி (1700 மீட்டர்) உயரத்தில் உள்ளது. சிக்கிம் மாநிலத் தலைநகரான கேங்டாக்கிற்கு தெற்கே 24.6 கிலோமீட்டர் தொலைவில் இந்நகரம் உள்ளது. இந்நகரத்தில் பாக்யோங் வானூர்தி நிலையம் அமைந்துள்ளது. இந்நகரத்தில் இந்திய வேளாண் ஆராய்ச்சிக் குழுமத்தின் தேசிய ஆர்க்கிட் மையம் உள்ளது.
# பாக்யோங்

## போக்குவரத்து

### நெடுஞ்சாலைகள்

மேற்கு வங்காளத்தையும், சிக்கிமையும் இணைக்கும் தேசிய நெடுஞ்சாலை 717அ பாக்யோங் நகரம் வழியாகச் செல்கிறது.
# பாக்யோங்

## போக்குவரத்து

### தொடருந்து நிலையம்

இதன் அருகே 21 கிலோமீட்டர் தொலைவில் ராங்போ எனும் ஊரில் தொடருந்து நிலையம் உள்ளது.
# பாக்யோங்

## போக்குவரத்து

### வானூர்தி நிலையம்

இந்நகரத்தில் பாக்யோங் வானூர்தி நிலையம் உள்ளது.
# பாக்யோங்

## பண்பாடு

இந்நகரத்தில் நேபாளி மொழி, சிக்கிமிய மொழி, லெப்சா மொழி, திபெத்திய மொழிகள் பேசும் பட்டியல் பழங்குடிகள் பெரும்பான்மையாக உள்ளது. மேலும் ஆங்கிலம் மற்றும் இந்தி மொழிகளும் பேசப்படுகிறது.
# சோரெங்

**சோரேங்** (*Soreng*), வடகிழக்கு இந்தியாவின் சிக்கிம் மாநிலத்தில் தெற்கில் உள்ள சோரெங் மாவட்டத்தின் நிர்வாகத் தலைமையிடமும், பேரூராட்சியும் ஆகும். இந்நகரம், மாநிலத் தலைநகரான கேங்டாக்கிற்கு தென்மேற்கே 100 கிலோமீட்டர் தொலைவிலும்: மேற்கு வங்காளத்தின் டார்ஜீலிங் நகரத்திற்கு வடமேற்கே 42.6 கிலோமீட்டர் தொலைவில் உள்ளது. உள்ளது. இது கடல் மட்டத்திலிருந்து 4,314 அடி உயரத்தில் இமயமலையில் உள்ளது இந்நகரம் சிக்கிம் மக்களவைத் தொகுதிக்கு உட்பட்டது.
# சோரெங்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 887 குடியிருப்புகள் கொண்ட சொரெங் பேரூராட்சியின் மக்கள் தொகை 3818 ஆகும். அதில் 1937 ஆண்கள் மற்றும் 1881 பெண்கள் உள்ளனர். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 100 மற்றும் 1,490 பேர்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 9.64% வீதம் உள்ளனர். பாலின விகிதம் 1000 ஆண்களுக்கு 971 பெண்கள் வீதம் உள்ளனர். சராசரி எழுத்தறிவு 83.39% ஆக உள்ளது.இந்நகரத்தில் வட்டார மொழிகளான நேபாளி மொழி, சிக்கிமிய மொழி, குரூங் மொழி, லிம்பு மொழி, நேவாரி மொழி தமாங் மொழிகள் பேசப்படுகிறது.
# பிரீத் விகார்

**பிரீத் விகார்** (*Preet Vihar*), இந்தியாவின் தில்லி மாநிலத்தில் உள்ள கிழக்கு தில்லி மாவட்டம் மற்றும் பிரீத் விகார் வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு கிழக்கே 8.9 கிலோமீட்டர் தொலைவில் உள்ளது. இது தில்லி மாநகராட்சியில் உள்ள ஒரு பகுதி ஆகும். முன்னர் பிரீத் விகார் பகுதி பழைய கிழக்கு தில்லி மாநகராட்சி பகுதியில் இருந்தது.
# பிரீத் விகார்

## பிரீத் விகார் வருவாய் வட்டப் பகுதிகள்

1. பிரீத் விகார்
1. தால்லோ புரா
1. காரோலி
1. சில்லா சரோதா பங்கர்
1. கொண்டி, கணக்கெடுப்பில் உள்ள ஊர்
1. கரோண்டா நீம்கா பங்கர் எனும் பட்பர் கஞ்ச், கணக்கெடுப்பில் உள்ள ஊர்
1. சில்லா சரோதா காதர், கணக்கெடுப்பில் உள்ள ஊர்
# பிரீத் விகார்

## மெட்ரோ நிலையம்

பிரீத் விகாரில் மெட்ரோ இரயில் நிலையம் உள்ளது.
# பிரீத் விகார்

## மக்கள் தொகை பரம்பல்

பிரீத் விகார் வருவாய் வட்டத்தின் மக்கள் தொகை 10,62,568 ஆகும்.
# வைசுணவ்நகர் சட்டமன்றத் தொகுதி

**வைசுணவ்நகர் சட்டமன்றத தொகுதி** (Baisnabnagar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. வைசுணவ்நகர், மால்டா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# வைசுணவ்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 2009 | கசேம் கான் சவுத்ரி | rowspan=3 | இந்திய தேசிய காங்கிரசு</br> |
| 2011 | இசாக் கான் சவுத்ரி |  |  |
| 2014 | அபு காசம் கான் சவுத்ரி |  |  |
| 2016 | சுவாதீன் குமார் சர்க்கார் | rowspan =2 | பாரதிய ஜனதா கட்சி</br> |
| 2019 | சிறீரூபா மித்ரா சவுத்ரி |  |  |
| 2021 | சந்தனா சர்க்கார் | அகில இந்திய திரிணாமுல் காங்கிரசு | } |
# அர்மா கொண்டா

**அர்மா கொண்டா** (*Arma Konda*) அல்லது **சீதம்மா கொண்டா** என்பது கிழக்குத் தொடர்ச்சி மலையின் வடக்குப் பகுதியில் கோதாவரி ஆற்றுப் படுகையில் அமைந்துள்ள ஒரு மலைச் சிகரமாகும். இது இந்தியாவில் ஆந்திரப் பிரதேசத்தின் அல்லூரி மாவட்டத்தில் படேரு கிராமத்திற்கு வடக்கே மதுகுல கோண்டா துணை வரம்பில் அமைந்துள்ளது.  
சுமார் 1, 680 மீட்டர் (5,510 ) உயரத்தில் உள்ள அர்மா கொண்டா அல்லது சீதம்மா கொண்டா என்பது ஆந்திரப் பிரதேசத்தின் மிக உயரமான மலை சிகரமாகும்.  
அர்மா கொண்டா இதன் நிலப்பரப்பு தனிமைப்படுத்தலின் அடிப்படையில் இந்தியாவில் ஆனைமுடிக்கு அடுத்தபடியாக இரண்டாவது இடத்தில் உள்ளது. இந்த சிகரம் 907 கிலோமீட்டர் (564 மைல்) தனிமைப்படுத்தப்பட்டுள்ளது.
# நமிகா லா

**நமிகா லா** (*Namika La*) என்பது இந்தியா லடாக் இமயமலை சாசுக்கர் மலைத்தொடரில் அடி உயரத்தில் உள்ள ஒரு உயரமான மலைப்பாதை ஆகும். இது சிறீநகர்-லே நெடுஞ்சாலை குறுக்கிட்டு கடந்து செல்கிறது.  
கார்கில் மற்றும் லே இடையே உள்ள இரண்டு உயரமான கணவாய்களில் நமிகா லா கணவாயும் ஒன்றாகும். மற்றொன்று இன்னும் உயர்ந்த போட்டு லா கணவாய் ஆகும்.  
கணவாய்க்கு மேற்கத்திய அணுகுமுறை வாகா ரோங் பள்ளத்தாக்கு வழியாக உள்ளது. இது முல்பேக்கு கிராமத்திற்கு மேலே உள்ள ஒரு நீரற்ற கிளை பள்ளத்தாக்கிற்கு ஒரு வழித்தடமாக அமைகிறது. கணவாய்க்கு கிழக்கே மற்றொரு கிளை பள்ளத்தாக்கு (சங்கேளுமா ஆற்றுப் பள்ளத்தாக்கின் சரக்சு லுங்பா) புத்த கர்பூவுக்கு அருகில் உள்ளது.
# விக்கிப்பீடியா:Statistics/weekly/13-Apr-2025
# பலவான் மலை அணில்

**பலவான் மலை அணில்** (*Palawan montane squirrel* (*சுந்தாசையூரசு ராபோரி*) என்பது சையூரிடே குடும்பத்தைச் சேர்ந்த கொறித்துண்ணியின் சிற்றினமாகும். இது பிலிப்பீன்சில் மட்டும் காணப்படும் அகணிய உயிரி ஆகும். இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.
# புரூக் அணில்

**புரூக் அணில்** (*Brooke's squirrel-சுந்தாசையூரசு புரூக்கே*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது இந்தோனேசியாவிலும் மலேசியாவிலும் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்ப மண்டல வறண்ட காடுகள் ஆகும். இது வாழிட இழப்பால் அச்சுறுத்தப்படுகிறது. இது சார்லஸ் புரூக் பெயரால் அழைக்கப்பட்டது. சரவாக் இரண்டாவது வெள்ளை இராசா ஓல்டுபீல்டு தாமசு சார்லஸ் ஹோஸ் மவுண்ட் டுலிட் சேகரித்த மாதிரியிலிருந்து விவரிக்கப்பட்டது.
# அமரண்டைட்டு

பன்னாட்டு கனிமவியல் சங்கம் அமரண்டைட்டு கனிமத்தை Ama என்ற குறியீட்டால் அடையாளப்படுத்துகிறது.  
அமரண்டைட்டு முச்சரிவச்சு படிக அமைப்பில் காணப்படுகிறது. அதாவது படிகவியல் ரீதியாக, இது ஒரே ஒரு சமச்சீர் மடிப்பை மட்டுமே கொண்டுள்ளது. சரியாக ஒரே மாதிரியாக இருக்க 360 பாகை சுழற்றப்பட வேண்டும். முச்சரிவச்சு படிகம் என்பதால் அமரண்டைட்டு ஈரச்சு ஒளியியல் வகுப்பில் அடங்கும். அச்சுப் 90 பாகைக்குச் சமமாக இருக்காது. ஒவ்வொரு அச்சின் பக்கமும் ஒரே நீளத்திலும் இருக்காது. அமரண்டைட்டு திசைமாறுபாட்டுப் பண்பு கொண்டதாகும். அதாவது, ஒளியின் வேகம் படிகவியல் திசையைப் பொறுத்து மாறுபடும். மேலும் ஒன்றுக்கு மேற்பட்ட ஒளிவிலகல் குறியீடுகளும் கொண்டிருக்கும்.  
அமரண்டைட்டு மிகவும் அரிதான ஒரு கனிமமாகும். சிலி நாட்டின் வெள்ளிச் சுரங்க மாவட்டமான கரோகோல்சு போன்ற ஓரிரு இடங்களில் மட்டுமே இதைக் காணலாம். இரும்பின் மூலமாக இருந்தாலும், இரும்புக்காக வெட்டியெடுக்க போதுமான அமரண்டைட்டு கனிமம் கிடைப்பதில்லை. இருப்பினும், படிக வடிவத்தில் காணப்படும்போது இதன் சிவப்பு ஆரஞ்சு நிறம் சேகரிப்பாளர் பொருளாக மதிப்பை அளிக்கிறது.
# டாக்டர் பி. ஆர். அம்பேத்கர் நினைவுப் பட்டியல்

**டாக்டர் பி. ஆர். அம்பேத்கர் நினைவுப் பட்டியல்** (*List of things named after B. R. Ambedkar*) என்பது தலித் புத்த இயக்கத்தை ஊக்கப்படுத்தி, தீண்டத்தகாதவர்களுக்கு எதிரான சமூக பாகுபாட்டிற்கு எதிராகப் பிரச்சாரம் செய்த பொருளாதார நிபுணர், அரசியல்வாதி, சமூக சீர்திருத்தவாதி டாக்டர் பி. ஆர். அம்பேத்கரின் பெயரால் நினைவு கூறப்பட்ட இடங்களின் பட்டியல் ஆகும்.
# டாக்டர் பி. ஆர். அம்பேத்கர் நினைவுப் பட்டியல்

## வானூர்தி நிலையங்கள்

- டாக்டர் பாபாசாகேப் அம்பேத்கர் பன்னாட்டு வானூர்தி நிலையம்-நாக்பூர், மகாராட்டிரம்
- டாக்டர் பீம்ராவ் அம்பேத்கர் வானூர்தி நிலையம்-மீரட், உத்தரப்பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## விருதுகளும் பரிசுகளும்

### இந்திய அரசு

- டாக்டர் அம்பேத்கர் பன்னாட்டு விருது
- டாக்டர் அம்பேத்கர் தேசிய விருது
# டாக்டர் பி. ஆர். அம்பேத்கர் நினைவுப் பட்டியல்

## விருதுகளும் பரிசுகளும்

### மகாராட்டிர அரசு

- சாகு புலே, அம்பேத்கர் விருது
- டாக்டர் பாபாசாகேப் அம்பேத்கர் சமாஜ் உத்தன் விருது
# டாக்டர் பி. ஆர். அம்பேத்கர் நினைவுப் பட்டியல்

## இடங்கள்

### மாவட்டம்

- அம்பேத்கர் நகர் மாவட்டம், உத்தரப்பிரதேசம்
- டாக்டர் பி. ஆர். அம்பேத்கர் கோணசீமா மாவட்டம், ஆந்திரப் பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## இடங்கள்

### துணை மாவட்டம்

- டாக்டர் அம்பேத்கர் நகர் மோவ்-இந்தூர், மத்தியப் பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## இடங்கள்

### தொகுதி

- அம்பேத்கர் நகர் சட்டமன்றத் தொகுதி-தில்லி
- அம்பேத்கர் நகர் மக்களவைத் தொகுதி-உத்தரப்பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## விடுமுறையும் கொண்டாட்டங்களும்

- அம்பேத்கர் ஜெயந்தி
- சைத்திய பூமி
- தம்மசக்ரா பிரவர்தன் நாள்
- மாணவர் நாள் (மகாராட்டிரம்)
# டாக்டர் பி. ஆர். அம்பேத்கர் நினைவுப் பட்டியல்

## மருத்துவமனைகள்

- திரிபுரா மருத்துவக் கல்லூரி மற்றும் டாக்டர் பி. ஆர். அம்பேத்கர் நினைவு கற்பித்தல் மருத்துவமனை
- அம்பேத்கர் நகர் மருத்துவமனை, புதுதில்லி
- டாக்டர் பாபாசாகேப் அம்பேத்கர் நினைவு மருத்துவமனை ராய்ப்பூர், சத்தீசுகர்
- டாக்டர் பாபாசாகேப் அம்பேத்கர் மருத்துவக் கல்லூரி மற்றும் மருத்துவமனை ரோகிணி, தில்லி
- பாரத ரத்னா டாக்டர் பாபாசாகேப் அம்பேத்கர் மாவட்ட பொது மருத்துவமனை, அமராவதி
- டாக்டர் அம்பேத்கர் மருத்துவமனை மற்றும் ஆராய்ச்சி மையம், நாக்பூர்
- டாக்டர் பாபாசாகேப் அம்பேத்கர் நினைவு மத்திய ரயில்வே மருத்துவமனை பைகுல்லா மும்பை
- டாக்டர் பாபாசாகேப் அம்பேத்கர் கன்ஷதாப்தி மருத்துவமனை, கண்டிவாலி, மும்பை
- டாக்டர் பி. ஆர்..அம்பேத்கர் மருத்துவக் கல்லூரி மற்றும் மருத்துவமனை பெங்களூர்
- டாக்டர் பீமாராவ் அம்பேத்கர் பல்நோக்கு மருத்துவமனை, நொய்டா, (உத்தரப் பிரதேசம்)
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### ஆந்திரப் பிரதேசம்

- சமூக நீதிக்கான சிலை அல்லது டாக்டர் பி. ஆர். அம்பேத்கர் நினைவு பூங்கா
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### தில்லி

- பி. ஆர். அம்பேத்கர் சிலை-நாடாளுமன்ற வளாகம், புது தில்லி
- டாக்டர் அம்பேத்கர் தேசிய நினைவுச் சின்னம்-26 அலிபூர் சாலை, புது தில்லி
- பி. ஆர். அம்பேத்கர் சிலை-உச்ச நீதிமன்றம்இந்திய உச்ச நீதிமன்றம்
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### மத்தியப் பிரதேசம்

- பீம் ஜன்மபூமி-பி. ஆர். அம்பேத்கரின் பிறப்பிடம், மோவ், மத்தியப் பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### மகாராட்டிரம்

#### புனித இடங்கள்

- பரம்பூஜய டாக்டர் பாபாசாகேப் அம்பேத்கர் மகாபரிணிர்வன் நினைவுச் சின்னம், சைத்திய பூமி-மும்பை, மகாராட்டிரம்
- தீக்சாபூமி-நாக்பூர், மகாராட்டிரம்
- ராஜ்க்ருஹா-தாதர், மும்பை, மகாராட்டிரம்-அம்பேத்கரின் வீடு
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### மகாராட்டிரம்

#### தோட்டங்கள்

- டாக்டர் பாபாசாகேப் அம்பேத்கர் தோட்டம், பவய்
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### மகாராட்டிரம்

#### சிலைகள்

- சமத்துவச் சிலை மும்பை, மகாராட்டிரம்
- டாக்டர் பாபாசாகேப் அம்பேத்கர் சிலை சட்டமன்றம், மும்பை
- டாக்டர் பாபாசாகேப் அம்பேத்கர் சிலை-மந்திராலயா சாலை மும்பை
- டாக்டர் பாபாசாகேப் அம்பேத்கர் சிலை, பாந்த்ரா, மும்பை
- டாக்டர் பாபாசாகேப் அம்பேத்கர் சிலை, இராமாபாய் நகர், காட்கோபர் மும்பை
- டாக்டர் பாபாசாகேப் அம்பேத்கர் சிலை நீதிமன்றம் நாகா, தானே
- டாக்டர் பாபாசாகேப் அம்பேத்கர் சிலை தானா நிலையம்
- டாக்டர் பாபாசாகேப் அம்பேத்கர் சிலை கோப்ரி தானே
- டாக்டர் பாபாசாகேப் அம்பேத்கர் சிலை மீரா பியந்தர்
- டாக்டர் பாபாசாகேப் அம்பேத்கர் சிலை பத்லாப்பூர்
- டாக்டர் பாபாசாகேப் அம்பேத்கர் சிலை பன்வேல்
- டாக்டர் பாபாசாகேப் அம்பேத்கர் சிலை கர்ஜத்
- டாக்டர் பாபாசாகேப் அம்பேத்கர் சிலை லோனாவாலா
- டாக்டர் பாபாசாகேப் அம்பேத்கர் சிலை கல்யாண் நீதிமன்றம்
- டாக்டர் பாபாசாகேப் அம்பேத்கர் சிலை கல்யாண் நினைவுச்சின்னம்
- டாக்டர் பாபாசாகேப் அம்பேத்கர் சிலை உல்லாஸ்நகர்
- டாக்டர் பாபாசாகேப் அம்பேத்கர் சிலை புனே நிலையம்
- டாக்டர் பாபாசாகேப் அம்பேத்கர் சிலை முகாம் புனே
- டாக்டர் பாபாசாகேப் அம்பேத்கர் சிலை-தாபோடி புனே
- டாக்டர் பாபாசாகேப் அம்பேத்கர் சிலை சாலிமார் நாசிக்
- டாக்டர் பாபாசாகேப் அம்பேத்கர் சிலை தியோலாலி நாசிக்
- டாக்டர் பாபாசாகேப் அம்பேத்கர் சிலை ஜல்கான் ரயில் நிலையம்
- டாக்டர் பாபாசாகேப் அம்பேத்கர் சிலை பத்கல் வாயில் அவுரங்காபாத்
- டாக்டர் பாபாசாகேப் அம்பேத்கர் சிலை மகாநகர் பாலிகா லத்தூர்
- டாக்டர் பாபாசாகேப் அம்பேத்கர் சிலை உத்கிர் லத்தூர்
- டாக்டர் பாபாசாகேப் அம்பேத்கர் சிலை நிலங்கா லத்தூர்
- டாக்டர் பாபாசாகேப் அம்பேத்கர் சிலை நாக்பூர்
- டாக்டர் பாபாசாகேப் அம்பேத்கர் சிலை மன்மாட்
- டாக்டர் பாபாசாகேப் அம்பேத்கர் சிலை வைஜப்பூர்
- டாக்டர் பாபாசாகேப் அம்பேத்கர் சிலை லாஸல்கான்
- டாக்டர் பாபாசாகேப் அம்பேத்கர் 1வது சிலை கோலாப்பூர்
- டாக்டர் பாபாசாகேப் அம்பேத்கர் சிலை சதாரா
- டாக்டர் பாபாசாகேப் அம்பேத்கர் சிலை பாந்தர்பூர்
- டாக்டர் பாபாசாகேப் அம்பேத்கர் சிலை சோலாப்பூர்
- டாக்டர் பாபாசாகேப் அம்பேத்கர் சிலை தாராசிவ்
- டாக்டர் பாபாசாகேப் அம்பேத்கர் சிலை துலே
- டாக்டர் பாபாசாகேப் அம்பேத்கர் சிலை அகோலா
- டாக்டர் பாபாசாகேப் அம்பேத்கர் சிலை அமராவதி
- டாக்டர் பாபாசாகேப் அம்பேத்கர் சிலை சந்திரபூர்
- டாக்டர் பாபாசாகேப் அம்பேத்கர் சிலை சார்மோஷி
- டாக்டர் பாபாசாகேப் அம்பேத்கர் சிலை, ராமேஸ்வரி, நாக்பூர்
- டாக்டர் பாபாசாகேப் அம்பேத்கர் சிலை, பிரதாப் நகர், நாக்பூர்
- டாக்டர் பாபாசாகேப் அம்பேத்கர் சிலை, ரிசர்வ் வங்கி சதுக்கம், நாக்பூர்
- டாக்டர் பாபாசாகேப் அம்பேத்கர் சிலை, ஜரிபட்கா, நாக்பூர்
- டாக்டர் பாபாசாகேப் அம்பேத்கர் சிலை, திக்ஷ் நகர், நாக்பூர்
- டாக்டர் பாபாசாகேப் அம்பேத்கர் சிலை-நாக்பூர்
- டாக்டர் பாபாசாகேப் அம்பேத்கர் சிலை அலிபாக்
- டாக்டர் பாபாசாகேப் அம்பேத்கர் சிலை மன்மாட்
- டாக்டர் பாபாசாகேப் அம்பேத்கர் சிலை பண்டாரா
- டாக்டர் பாபாசாகேப் அம்பேத்கர் சிலை ஹிங்கோலி
- டாக்டர் பாபாசாகேப் அம்பேத்கர் சிலை தர்ஹாடி, ஷிர்பூர், துலே.
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### தெலங்காணா

- ஐதராபாத்து பாலநகர் மெட்ரோ நிலையம்.
- டாக்டர் பி. ஆர். அம்பேத்கர் தெலங்காணா செயலகம், ஐதராபாத்து
- டாக்டர் பாபாசாகேப் அம்பேத்கர் 125அடி சிலை ஏரிக்கரை, ஐதராபாத்து
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### தமிழ்நாடு

- அம்பேத்கர் மணி மண்டபம்-சென்னை
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### உத்தரப்பிரதேசம்

- அம்பேத்கர் நினைவு பூங்கா-இலக்னோ, உத்தரப்பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## நினைவுச் சின்னங்கள், அருங்காட்சியகங்கள், பூங்காக்கள் மற்றும் கட்டிடங்கள்

### பிற நாடுகளில்

- பீம்ராவ் அம்பேத்கரின் சிலை-கொயாசன் பல்கலைக்கழகம், ஜப்பான்
- கொலம்பியா பல்கலைக்கழகம், நியூயார்க், அமெரிக்கா
- லண்டன் பொருளாதாரப் பள்ளி, லண்டன், இங்கிலாந்து
- வோல்வர்ஹாம்ப்டன் புத்த விஹார், இங்கிலாந்து
- சைமன் ஃப்ரேசர் பல்கலைக்கழகம், பர்னாபி, கனடா
- அம்பேத்கர் நினைவுச் சின்னம், மேரிலாந்து, அமெரிக்கா
- அம்பேத்கர் மாளிகை, லண்டன், ஐக்கிய இராச்சியம்
- அசர்பைஜானில் உள்ள பாகுவில் உள்ள இந்தியத் தூதரகத்தில் அம்பேத்கர் சிலை
- மொரீஷியஸில் உள்ள மோகா பல்கலைக்கழகத்தில் அம்பேத்கர் சிலை
- அம்பேத்கர் சிலை மெல்போர்ன் பல்கலைக்கழகம், ஆஸ்திரேலியா
- வியட்நாமில் உள்ள சுவா குவான்ம் டோங் ஹவாய் அரண்மனையில் அம்பேத்கர் சிலை
- தாய்லாந்தில் உள்ள ராய் செர்ன் தவன் தியானம் மையத்தில் அம்பேத்கர் சிலை
- தென் கொரியாவில் அம்பேத்கர் சிலை
- ஹங்கேரியின் மிஸ்கோல்க் பள்ளியில் அம்பேத்கர் சிலை
- தென்னாப்பிரிக்காவின் நிரக்ஸ் சிற்பப் பூங்காவில் அம்பேத்கர் சிலை
# டாக்டர் பி. ஆர். அம்பேத்கர் நினைவுப் பட்டியல்

## திரைப்படங்கள்

அம்பேத்கரின் வாழ்க்கை, கொள்கைகள் குறித்து பல திரைப்படங்கள் தயாரிக்கப்பட்டுள்ளன. இவை பின்வருமாறு:  
- பீம் கர்ஜானா-1990 விஜய் பவார் இயக்கிய மராத்தி படம், கிருஷ்ணாநந்த் அம்பேத்கராக நடித்தார்.
- *பாலக் அம்பேத்கர்*-1991 பசவராஜ் கேதூர் இயக்கிய கன்னடப் படம், சிரஞ்சீவி வினய் அம்பேத்கராக நடித்தார்.
- யுகபுருஷ் டாக்டர் பாபாசாகேப் அம்பேத்கர்-1993 மராத்தி திரைப்படத்தை சசிகாந்த் நலாவ்டே இயக்கினார், இதில் நாராயண் துல்கே அம்பேத்கராக நடித்தார்.
- டாக்டர் பாபாசாகேப் அம்பேத்கர் (திரைப்படம்-2000) ஜப்பர் படேல் இயக்கிய ஆங்கிலத் திரைப்படமாகும், இதில் மம்முட்டி அம்பேத்கராக நடித்தார்.
- டாக்டர் பி. ஆர். அம்பேத்கர் (திரைப்படம்-2005) -விஷ்ணுகாந்தா பி. அம்பேத்கர் நடித்த சரன் குமார் கப்பூர் இயக்கிய கன்னடத் திரைப்படம்.
- *தீஸ்ரி ஆசாதி*-2006 ஆம் ஆண்டு ஜப்பர் படேல் இயக்கிய இந்தி படம்.
- ரைசிங் லைட்-அம்பேத்கர் பற்றிய 2006 ஆவணப்படம்.
- ரமாபாய் பீம்ராவ் அம்பேத்கர் (திரைப்படம்-2011 மராத்தி படம் ரமாபாய் அம்பேத்கரின் வாழ்க்கையை அடிப்படையாகக் கொண்டு பிரகாஷ் ஜாதவ் இயக்கியது, கணேஷ் ஜெத்தே பீம்ராவ் ஆம்பேத்கராக நடித்தார்.
- *சம்யக் புத்தரின் பயணம்*-அம்பேத்கரின் புத்தகமான *தி புத்தர் அண்ட் ஹிஸ் தம்மாவை* அடிப்படையாகக் கொண்ட இந்தி படம் (2013).*புத்தரும் அவரது தர்மமும்.*
- ராமாபாய்-எம். ரங்கநாத் இயக்கிய 2016 கன்னடத் திரைப்படம், சித்தாராம் கார்னிக் பீம்ராவ் அம்பேத்கராக நடித்தார்.
- *போலே இந்தியா ஜெய் பீம்*-சுபோத் நாக்டேவ் இயக்கிய 2016 மராத்தி படம், ஷியாம் பீம்சாரியா அம்பேத்கராக நடித்தார்.
- *சரணம் கச்சாமி*-அம்பேத்கரின் எண்ணங்களை அடிப்படையாகக் கொண்டு பிரேம் ராஜ் இயக்கிய 2017 தெலுங்கு படம். இந்தப் படத்தில் 'அம்பேத்கர் சரணம் கச்சாமி' என்ற தலைப்பில் ஒரு பாடலும் உள்ளது, அதில் அம்பேத்கரும் இடம்பெற்றுள்ளார்.
- *பால் பீம்ராவ்*-பிரகாஷ் நாராயண் இயக்கிய 2018 மராத்தி படம், அம்பேத்கராக மணீஷ் காம்ப்ளே நடித்தார்.
- ராமை-பால் பார்கலே இயக்கிய வரவிருக்கும் மராத்தி படம்.
- *பெரியார்*-2007 தமிழ்ப் படம் பெரியார் வாழ்க்கையை அடிப்படையாகக் கொண்டு ஞான ராஜசேனன் இயக்கியது, மோகன் ரன் டாக்டர் பாபாசாகேப் அம்பேத்கராக நடித்தார்.
- ஏக் மகாநாயகர்-டாக்டர் பி. ஆர். அம்பேத்கர்-2019-2020
- *டாக்டர் பாபாசாகேப் அம்பேத்கர்-மஹாமன்வாச்சி கௌரவகதா*-2019
# டாக்டர் பி. ஆர். அம்பேத்கர் நினைவுப் பட்டியல்

## விளையாட்டரங்கங்கள்

- பாரத ரத்னா டாக்டர் பாபாசாகேப் அம்பேத்கர் விளையாட்டரங்கம்-பாராமதி, மகாராட்டிரம்
- டாக்டர் அம்பேத்கர் விளையாட்டரங்கம், புது தில்லி
- டாக்டர் பீம்ராவ் அம்பேத்கர் விளையாட்டரங்கம்-கர்நாடகா
- டாக்டர் பீம்ராவ் அம்பேத்கர் சர்வதேச விளையாட்டு மைதானம்-அயோத்தி, உத்தரப்பிரதேசம்அயோத்தி, உத்தரப் பிரதேசம்
- டாக்டர் அம்பேத்கர் விளையாட்டரங்கம், கொச்சி, கேரளா
- டாக்டர் அம்பேத்கர் விளையாட்டரங்கம், முகரம்புரா, கரீம்நகர், தெலுங்கானா
- டாக்டர் அம்பேத்கர் விளையாட்டரங்கம், பசவேசுவரா நகர், பெங்களூரு
# டாக்டர் பி. ஆர். அம்பேத்கர் நினைவுப் பட்டியல்

## அரசியல் கட்சிகள் மற்றும் அமைப்புகள்

- அம்பேத்கர் சர்வதேச மையம்
- அம்பேத்கர் மக்கள் இயக்கம்
- அம்பேத்கர் தேசிய காங்கிரசு
- அம்பேத்கர் சமாஜ் கட்சி
- இந்திய அம்பேத்கரைட் கட்சி
- பகுஜன் சமாஜ் கட்சி (அம்பேத்கர்)
- பிர்சா அம்பேத்கர் பூலே மாணவர் சங்கம்
- பீம் ராணுவம்
- பீம் சேனா
# டாக்டர் பி. ஆர். அம்பேத்கர் நினைவுப் பட்டியல்

## நிலையங்கள்

- அம்பேத்கர் நகர் மோனோரெயில் நிலையம்-மும்பை, மகாராட்டிரம்
- டாக்டர் அம்பேத்கர் நகர் தொடருந்து நிலையம்-டாக்டர் அம்பேத்கர் நகர் (மத்தியப் பிரதேசம்)
- டாக்டர் பி. ஆர். அம்பேத்கர் நிலையம், விதான் சௌதா மெட்ரோ நிலையம்-சட்டமன்றம், பெங்களூரு, கருநாடகம்
- டாக்டர் பி. ஆர். அம்பேத்கர் பாலநகர் மெட்ரோ நிலையம்-ஐதராபாத்து, தெலங்காணா
# டாக்டர் பி. ஆர். அம்பேத்கர் நினைவுப் பட்டியல்

## பல்கலைக்கழகங்கள்

- டாக்டர் பி. ஆர். அம்பேத்கர் பல்கலைக்கழகம் தில்லி-தில்லி
- பாபாசாகேப் பீம்ராவ் அம்பேத்கர் பீகார் பல்கலைக்கழகம்-முசாபர்பூர், பீகார்
- பாபாசாகிப் பீம்ராவ் அம்பேத்கர் பல்கலைக்கழகம்-லக்னோ, உத்தரப்பிரதேசம்
- டாக்டர் பி. ஆர். அம்பேத்கர் தேசிய சட்டப் பல்கலைக்கழகம்-சோனிபட், அரியானா
- டாக்டர் பி. ஆர். அம்பேத்கர் திறந்தநிலைப் பல்கலைக்கழகம்-ஐதராபாத்து, தெலங்காணா
- டாக்டர். பி. ஆர். அம்பேத்கர் பல்கலைக்கழகம், ஸ்ரீகாகுளம்-எச்செர்லா, ஆந்திரப் பிரதேசம்
- டாக்டர் பி. ஆர். அம்பேத்கர் சமூக அறிவியல் பல்கலைக்கழகம்-டாக்டர் அம்பேத்கர் நகர் (மத்தியப் பிரதேசம்)
- டாக்டர் பாபாசாகேப் அம்பேத்கர் மராத்வாடா பல்கலைக்கழகம்-அவுரங்காபாத், மகாராட்டிரம்
- டாக்டர் பாபாசாகேப் அம்பேத்கர் திறந்தநிலைப் பல்கலைக்கழகம்-அகமதாபாது, குசராத்து
- டாக்டர் பாபாசாகேப் அம்பேத்கர் தொழில்நுட்ப பல்கலைக்கழகம்-லோனேரே, மகாராஷ்டிரா
- டாக்டர் பீம்ராவ் அம்பேத்கர் சட்டப் பல்கலைக்கழகம்-ஜெய்ப்பூர், இராசத்தான்
- டாக்டர் பீம்ராவ் அம்பேத்கர் பல்கலைக்கழகம்-ஆக்ரா, உத்தரப்பிரதேசம்
- டாக்டர் அம்பேத்கர் சட்டப் பல்கலைக்கழகம்-சென்னை, தமிழ்நாடு
- டாக்டர் பி. ஆர். அம்பேத்கர் பொருளாதாரப் பல்கலைக்கழகம்-பெங்களூரு, கருநாடகம்
- பாபா சாகேப் அம்பேத்கர் கல்வி பல்கலைக்கழகம்-கொல்கத்தா, மேற்கு வங்கம்
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### அந்தமான் நிக்கோபார் தீவுகள்

- டாக்டர் பி. ஆர். அம்பேத்கர் தொழில்நுட்ப நிறுவனம்-போர்ட் பிளேர்
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### தில்லி

- டாக்டர் பீம் ராவ் அம்பேத்கர் கல்லூரி-தில்லிடெல்லி
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### கருநாடகம்

- டாக்டர் அம்பேத்கர் தொழில்நுட்ப நிறுவனம்-நாகர்பவி, பெங்களூர்
- டாக்டர் அம்பேத்கர் மருத்துவக் கல்லூரி-பெங்களூர்
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### மகாராட்டிரம்

- டாக்டர் அம்பேத்கர் கல்லூரி, நாக்பூர்
- டாக்டர் பாபாசாகேப் அம்பேத்கர் கலை, வணிகம் மற்றும் அறிவியல் கல்லூரி, சந்திரபூர்
- டாக்டர் அம்பேத்கர் வணிகம் மற்றும் பொருளாதார கல்லூரி, வடாலா, மும்பை
- டாக்டர் பாபாசாகேப் அம்பேத்கர் கலை மற்றும் வர்த்தக கல்லூரி, நாக்சென்வான், அவுரங்காபாத்
- டாக்டர் பாபாசாகேப் அம்பேத்கர் சட்டக் கல்லூரி, நாக்பூர்
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### பஞ்சாப்

- டாக்டர் பி. ஆர். அம்பேத்கர் தேசிய தொழில்நுட்ப நிறுவனம் ஜலந்தர்-ஜலந்தர்
- டாக்டர் பி. ஆர். அம்பேத்கர் மாநில மருத்துவ அறிவியல் நிறுவனம், மொகாலி
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### தமிழ்நாடு

- டாக்டர் அம்பேத்கர் அரசு சட்டக் கல்லூரி, சென்னை
- டாக்டர் அம்பேத்கர் அரசு கலைக் கல்லூரி, வியாசர்பாடி, சென்னை
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### உத்தரப் பிரதேசம்

- டாக்டர் பீம்ராவ் அம்பேத்கர் பறவைகள் வனவிலங்கு சரணாலயம், பிரதாப்கர் மாவட்டம், உத்தரப்பிரதேசம்
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### மேற்கு வங்காளம்

- டாக்டர் பி. ஆர். அம்பேத்கர் சதபார்ஷிகி மகாவித்யாலயா-ஹெலன்சா, பாக்தா
- டாக்டர் பி. ஆர். அம்பேத்கர் கல்லூரி-பேட்டை, நதியா மாவட்டம்
- குல்தாலி டாக்டர் பி. ஆர். அம்பேத்கர் கல்லூரி, குல்தாலி, தெற்கு 24 பர்கனா மாவட்டம்
# டாக்டர் பி. ஆர். அம்பேத்கர் நினைவுப் பட்டியல்

## பள்ளிகள், கல்லூரிகள் மற்றும் ஆராய்ச்சி நிறுவனங்கள்

### இராசத்தான்

- டாக்டர் அம்பேத்கார் முதுநிலை கல்லூரி செய்ப்பூர், இராசத்தான்
# காஞ்சிபுரம் பச்சைவண்ணப்பெருமாள் கோயில்

**காஞ்சிபுரம் பச்சைவண்ணப் பெருமாள் கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள ஒரு பெருமாள் கோயிலாகும்.
# காஞ்சிபுரம் பச்சைவண்ணப்பெருமாள் கோயில்

## மூலவர்

இக்கோயிலின் மூலவராக பச்சைவண்ணப்பெருமாள் உள்ளார். அவர் மரகத மேனியுடன் பச்சை நிறத்தில் நின்ற கோலத்தில் உள்ளார். தாயார் மரகதவல்லி ஆவார். இக்கோயிலின் தீர்த்தம் சக்கர தீர்த்தம் ஆகும். இத்தலத்திற்கு நேர் எதிரில் திவ்யதேசங்களில் ஒன்றான பவளவண்ணப்பெருமாள் கோயில் உள்ளது.
# காஞ்சிபுரம் பச்சைவண்ணப்பெருமாள் கோயில்

## விழாக்கள்

இக்கோயிலில் வைகாசி விசாகம், திருமஞ்சனம், வைகுண்ட ஏகாதசி ஆகிய விழாக்கள் சிறப்பாகக் கொண்டாடப்படுன்றன. புத்திர தோசம், நாக தோசம் நீங்க இங்கு வேண்டிக்கொள்கின்றனர்.
# பழங்குடி இளைஞர் கூட்டமைப்பு

**பழங்குடி இளைஞர் கூட்டமைப்பு** (*Tribal Youth Federation*) என்பது இந்தியாவின் திரிபுரா மாநிலத்தில் உள்ள இந்திய சனநாயக இளைஞர் கூட்டமைப்பு<nowiki/>டன் இணைந்த ஓர் அமைப்பாகும். மாநிலத்தின் பழங்குடி இளைஞர்களை, பழங்குடி இளைஞர் கூட்டமைப்பு ஒன்றிணைக்கிறது. இவ்வமைப்பு ஒரு மத்தியக் குழுவைக் கொண்டுள்ளது. இவ்வமைப்பு *பினி கரத்து* என்ற இதழை வெளியிடுகிறது. பழங்குடி இளைஞர் கூட்டமைப்பின் உச்ச அமைப்பு மத்திய மாநாடு ஆகும்.  
பழங்குடி இளைஞர் கூட்டமைப்பு கணமுக்தி பரிசத்துடன் நெருக்கமான ஒருங்கிணைப்பில் செயல்படுகிறது. மேலும் இவ்வமைப்பு பெரும்பாலும் இடதுசாரி அமைப்பான கணமுக்தி பரிசத்தின் இளைஞர் பிரிவாக கருதப்படுகிறது.  
திரிபுரா உபசாதி சூபா சமிதி<nowiki/>யின் செல்வாக்கை எதிர்கொள்ள 1967ஆம் ஆண்டில் பழங்குடி இளைஞர் கூட்டமைப்பு நிறுவப்பட்டது.
# பழங்குடி இளைஞர் கூட்டமைப்பு

## செயல்பாடுகள்

- 14 செப்டம்பர் 2014: செய்தியாளர் கூட்டத்தில் திரிபுரா பூர்வகுடி மக்கள் முன்னணியின் கோரிக்கையான தனி மாநிலத்தை பழங்குடி இளைஞர் கூட்டமைப்பு நிராகரித்தது.
- 13 ஆகத்து 2019: பழங்குடி இளைஞர் கூட்டமைப்பு அகத்தலா நகர அரங்கத்தில் 10 அம்சக் கோரிக்கையுடன் மாநாட்டை நடத்தியது.
- 17 செப்டம்பர் 2019: இளைஞர்களின் வேலையின்மைக்கு பழங்குடி இளைஞர் கூட்டமைப்பு வேலை வாய்ப்பைக் கோரியது. திரிபுராவில் பேரணிக்கு ஒன்றை நடத்தியது
- 17 சனவரி 2020: முன்னாள் அமைச்சர் பாதல் சவுத்ரியை உடனடியாக விடுவிக்கக் கோரி பழங்குடி இளைஞர் கூட்டமைப்பு கோரியது.
# சாம்செர்கஞ்ச் சட்டமன்றத் தொகுதி

**சம்செர்கஞ்ச் சட்டமன்றத் தொகுதி** (Samserganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சாம்செர்கஞ்ச், மால்டா தெற்கு மக்களவைத் தொகுதி உட்பட்ட ஓர் சட்டமன்றத் தொகுதியாகும்.
# சாம்செர்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி | வாக்குகள் | % |
| --- | --- | --- | --- | --- |
| அமீருல் இசுலாம் | அகில இந்திய திரிணாமுல் காங்கிரசு | 96417 | 51.13 |  |
| சாகிதுர் ரகுமான் | இந்திய தேசிய காங்கிரசு | 70038 | 37.14 |  |
| மிலன் கோசு | பாரதிய ஜனதா கட்சி | 10800 | 5.73 |  |
| மோடகவர் ஒசைன் | இந்தியப் பொதுவுடமைக் கட்சி (மார்க்சிஸ்ட்) | 6158 | 3.27 |  |
| திப்பு சுல்தான் | இந்திய சோசலிச ஒற்றுமை மையம் (கம்யூனிஸ்ட்) | 472 | 0.25 |  |
| அலாவுதீன் எஸ்.கே | இந்திய சமூக ஜனநாயகக் கட்சி | 787 | 0.42 |  |
| சௌமித்ரா சிங் | சுயேச்சை | 846 | 0.45 |  |
| நோட்டா | நோட்டா | 3064 | 1.62 |  |
| மொத்தம் | 188582 | } |  |  |
# முசுலிம் அறிவியல் முன்னேற்ற சங்கம்

**முசுலிம் அறிவியல் முன்னேற்ற சங்கம்** (*Muslim Association for the Advancement of Science*) என்பது இசுலாமியர்களிடையே அறிவியல் மற்றும் தொழில்நுட்ப முன்னேற்றத்தை ஊக்குவிப்பதிற்கு கவனம் செலுத்தும் இசுலாமிய விஞ்ஞானிகளின் சங்கமாகும். இச்சங்கம் 1983 ஆம் ஆண்டு எம். இசட். கிர்மானியால் இந்தியாவில் நிறுவப்பட்டது.
# முசுலிம் அறிவியல் முன்னேற்ற சங்கம்

## பணித்திட்டம்

முசுலிம் அறிவியல் முன்னேற்ற சங்கத்தின் நோக்கம், கல்வி, அறிவியல் மற்றும் தொழில்நுட்ப ஆராய்ச்சியை சமூக ரீதியாகக் கடமையாக்குதல் ஆகும். இசுலாமிய சொற்களில் சொல்வதென்றால் பர்து கிஃபாயாகு என்பதாகும். தவிர, முசுலிம் அறிவியல் முன்னேற்ற சங்கம் பொதுவாக இந்திய முசுலிம்களின் மனநிலையிலும், குறிப்பாக முசுலிம் விஞ்ஞானிகளின் மனநிலையிலும் அதனுடன் கூடிய அறிவியல் மதிப்புகளைப் புகுத்த முயல்கிறது. முசுலிம் அறிவியல் முன்னேற்ற சங்கம் இசுலாமிய அறிவியல் இதழையும் வெளியிடுகிறது.
# தம்மசக்ரா பிரவர்தன் நாள்

**தம்மசக்ரா அனுவர்தன் நாள்** (*Dhammachakra Pravartan Din*) அல்லது **தம்மசக்ரா அனுவர்தன் திவாசு** (மொழிபெயர்ப்பு: தம்ம சக்கரத்தின் பிரகடன நாள்) என்பது இந்தியாவில் நடைபெறும் ஒரு புத்தத் திருவிழா ஆகும். அக்டோபர் 14,1956 அன்று நாக்பூரில் உள்ள தீட்சா பூமியில் பி. ஆர். அம்பேத்கர் தனது 3,80,000 ஆதரவாளர்களுடன் புத்த மதத்தினை ஏற்றுக்கொண்டதைக் கொண்டாடும் நாள் இது.  
இந்திய அரசியலமைப்பின் சிற்பியான டாக்டர் பாபாசாகேப் அம்பேத்கர் இந்து மதத்தை துறந்து புத்த மதத்தை ஏற்றுக்கொண்ட நாள் தம்மசக்ரா அனுவர்தன் நாள் ஆகும். இது முதன்மையாக ஒவ்வொரு ஆண்டும் தீட்சா பூமியில் கொண்டாடப்படுகிறது.  
ஒவ்வொரு ஆண்டும் அசோக விஜயதசமி அன்று, இலட்சக் கணக்கான பௌத்தர்கள் தீட்சா பூமியில் கூடி வெகுஜன மதமாற்றத்தைக் கொண்டாடுகிறார்கள். நாக்பூரில் உள்ள தீக்சாபூமியில் தம்மசக்ரா அனுவர்தன் நாளும் அசோக விஜயதசமி அன்று ஆயிரக்கணக்கான மக்கள் புத்த மதத்திற்கு மாறுகிறார்கள். இங்கு 2018ஆம் ஆண்டில், சுமார் 65,000 பேரும் 2019ஆம் ஆண்டில், 67,543 பேரும் புத்த மதத்திற்கு மாறினர்.
# மாணவர் நாள் (மகாராட்டிரம்)

(1891-1956) ]]
**மாணவர் நாள்** (*Students' Day (Maharashtra)*) அல்லது **மாணவர்கள் நாள்** (மராத்தி வித்யார்த்தி நாள், வித்யார்த்தி தினம்) என்பது பாபாசாகேப் அம்பேத்கரின் பள்ளியில் சேர்ந்த நவம்பர் 7-ஐ குறிக்கிறது. 27 நவம்பர் 2017 அன்று, மகாராட்டிர அரசு நவம்பர் 7-ஐ "மாணவர் நாள்" என்று அறிவித்தது.  
பி. ஆர். அம்பேத்கரின் நினைவாக நவம்பர் 7 அன்று மகாராட்டிர முழுவதும் மாணவர் நாளாகக் கொண்டாடப்படுகிறது. மகாராட்டிர அரசின் கல்வித் துறை நவம்பர் 7-ஆம் தேதியை இந்திய மாநிலம் முழுவதும் அக்டோபர் 27,2017 அன்று 'மாணவர் நாளாக' கொண்டாட முடிவு செய்தது. மிக உயர்ந்த தரமான புலமைப்பரிசில் மற்றும் அறிவு இருந்தபோதிலும், அம்பேத்கர் தன்னை ஒரு வாழ்நாள் மாணவர் என்று கருதினார். மேலும் அவர் ஒரு சிறந்த மாணவராக மாறியதால், அவரது பள்ளி சேர்க்கை நாளை மாணவர் நாளாக அரசு அறிவித்தது. இந்த நாளில், அம்பேத்கரின் வாழ்க்கையை அடிப்படையாகக் கொண்ட பல்வேறு அம்சங்கள் குறித்த கட்டுரைப் போட்டிகள், சொற்பொழிவு, கவிதை வாசிப்பு போட்டிகள் மாநிலத்தில் உள்ள அனைத்துப் பள்ளிகள், கல்லூரிகளில் நடத்தப்படுகின்றன.
# மாணவர் நாள் (மகாராட்டிரம்)

## வரலாறு

1900 நவம்பர் 7 அன்று, அம்பேத்கர் மகாராட்டிராவின் சாத்தாராவில் ராஜ்வாடா சவுக்கில் உள்ள அரசு உயர்நிலைப் பள்ளியில் (இப்போது பிரதாப் சிங் உயர்நிலைப்பள்ளி) ஆங்கில வழி வகுப்பில் சேர்ந்தார். இங்கு இவர் 1904 வரை அதாவது நான்காம் வகுப்பு வரை கற்றார். இந்தப் பள்ளி இவரது பெயரை "பீவா இராம்ஜி அம்பேத்கர்" என்று பதிவு செய்துள்ளது. பள்ளி பதிவேட்டில் 1914 என்ற எண்ணின் முன் குழந்தையாக இருந்த பீவா [பீம்ராவ்] கையெழுத்திட்டுள்ளார். இந்த வரலாற்று ஆவணம் 2007-ஆம் ஆண்டில் பள்ளி நிர்வாகத்தின் அனுமதியுடன் தலித் அறக்கட்டளையால் அனைத்துப் பக்கங்களையும் மென்தகடிடுவதன் மூலம் பாதுகாக்கப்பட்டுள்ளது. மேலும் இது பள்ளியின் பிரதான அலுவலகத்தில் முழு மரியாதையுடன் வைக்கப்பட்டுள்ளது. தலித் அறக்கட்டளை என்பது தீண்டாமை நடைமுறைகளை ஒழிக்கத் தலித் இளைஞர் தலைமையை வலுப்படுத்துவதற்கான ஓர் அமைப்பாகும். பத்திரிகையாளரும் சதாரா பிரவர்தன் சங்கதனின் தலைவருமான அருண் ஜவாலே 2003 முதல் அம்பேத்கரின் பள்ளி சேர்க்கை நாள் அல்லது பள்ளி நுழைவு தினத்தை ஏற்பாடு செய்து வருகிறார். இந்த நாளை மாணவர் தினமாக அறிவிக்க வேண்டும் என்று அவர் பலமுறை மகாராட்டிர அரசைக் கோரியிருந்தார். பின்னர், அக்டோபர் 27,2017 அன்று, மகாராட்டிர அரசு இந்த நாளை மாணவர் தினமாக அறிவித்தது.